Gyurcsány: Elhúzódó gazdasági lassulásra kell felkészülni
Magyarország a pénzügyi válság legnehezebb korszakán túl van, most arra kell felkészülnünk, hogy elhúzódó gazdasági pangás körülményei között élünk majd - mondta Gyurcsány Ferenc Madridban, a spanyol miniszterelnökkel tartott keddi sajtótájékoztatóján.
A magyar kormányfõ szerint ilyen helyzetben a kormányok feladata, hogy beruházzanak és új piacokat teremtsenek. Ezt szolgálja a spanyolországi magyar gazdasági évad is. J.L. Rodriguez Zapatero spanyol miniszterelnök szerint nagy az érdeklõdés a spanyol vállalatok részérõl a magyarországi beruházások iránt, különösen az infrastruktúra és a szolgáltatások területén. Mint mondta, a spanyol kormány támogatja ebben a cégeket.
Gyurcsány Ferenc kérdésre válaszolva beszélt arról is, hogy az IMF hitel nyomán az egész világ részérõl bizalmat érzékel, semmilyen beruházást nem kellett leállítani Magyarországon. A forint is normál árfolyamon mozog és erõsödött a BUX is. Így mostantól erõforrásainkat nem a valutakrízis kezelésére kell fordítani, hanem egy elhúzódó gazdasági pangás kezelésre. Ennek érdekében hirdet a kormány egy 1000 milliárd forintos programot, amelynek prioritásai: a munkahelyek megõrzése, a beruházási aktivitás megtartása és a vállalatok likviditási gondjainak enyhítése.
A magyarországi spanyol beruházások többnyire az elmúlt évtizedben történtek, de azóta évente nagyjából 10 százalékkal nõnek a kereskedelmi-gazdasági kapcsolatok. Az építõipar, a logisztika, a turizmus és az energetika terén kifejezetten komoly aktivitás érzékelhetõ - mondta a miniszterelnök. A júniusig tartó gazdasági évadon elsõsorban a spanyol kis- és középvállalatoknak szeretnék megmutatni, milyen lehetõség rejlik Magyarországban - tette hozzá.
A magyar és a spanyol miniszterelnök tárgyalt a 2010-tõl esedékes magyar, spanyol, belga uniós soros elnökségrõl, illetve a pénzügyi válság kezelésérõl is. A spanyol miniszterelnök szerint erre közös európai választ kell adni, és a nemzetközi pénzügyi világot is meg kell reformálni: koordináltabb, erõsebb felügyeletre van szükség.